cyanic-selkie/wikianc huggingface dataset:
Kristeligt Dagblad
In die tweede helfte van 2007 het bogenoemde tendens egter ’n omkering beleef toe die lesertalle met 17% teenoor dieselfde tydperk die vorige jaar gedaal het. Ten spyte hiervan het die koerant tog deur ’n toename in advertensie-inkomste ’n wins gemaak.
In Junie 2008 het Berlingske Media sy aandele aan die twee ander aandeelhouers verkoop, sodat die Kristeligt Dagblad Fonds byna 32% besit, terwyl Chr. Augustinus' Fabrikker ’n aandeel van 18,5% het.
Kristeligt Dagblad belê grootliks in sy aanlyn-koerant, waarin sowel sy gereelde aktuele nuus as sy kerknuus. Hul Internetwerksaamhede sluit onder meer ’n erediensoorsig in, ’n preeklys (www.kirku.dk), bogbasen.dk waar gebruikte boeke koop en verkoop word en mindet.dk. Daarby is hul ook die eienaar van die koerante Religion.dk en Kristendom.dk wat godsdienstige vaklektuur en Christelike inhoud bevat.
Erica erigena
Erica erigena is 'n plant wat tot die genus Erica behoort. Die plant is inheems aan Frankryk, Ierland, Marokko, Portugal en Spanje.
São Thomé (skip)
Die São Thomé was 'n volgelaaide Portugese handelsvaartuig wat in Maart 1589 van Indië na Portugal onderweg was. Net oos van die kus van KwaZulu-Natal het dit êrens gesink. Weens die agterlosigheid van die offisiere en die navigator het die meeste van die mense aan boord gesterf.
Op 23 Maart 1589 het die geselskap op 'n staptog noordwaarts vertrek deur Tongaland, verby Kosibaai, en het Delagoabaai op 4 April bereik. Dit was 'n lydensweg. Verskeie het van honger, dors en koors en in botsings met die inheemse bevolking gesterf. 'n Paar mense het Sofala in Mosambiek bereik.
Onduidelikheid oor die presiese roete van die stappers en die posisie van die wrak is waarskynlik te wyte aan die onbekwame navigator. Sy gebrek aan vaardigheid het glo reeds in 1585 gelei tot die verlies van die Santiago. Hy het self in die staptog omgekom.
Uto-Asteekse tale
Die Uto-Asteekse tale is 'n taalfamilie wat uit sowat 61 tale bestaan en deur 2 miljoen Indiane gepraat word. Hulle word oorwegend in die westelike Verenigde State en Meksiko, maar ook in lande van Sentraal-Amerika gepraat.
Die Uto-Asteekse tale is na die taal Uto, 'n deel van die noordelikste tak (die Numiese tale) en die Asteekse tale (waaronder Nahuatl), die suidelikste tak, genoem. Die Uto-Asteekse tale bestaan uit 11 hooftakke, waarvan Tübatulabal, Serran en Opata net uitgestorwe tale bevat. Soms word die Uto-Asteekse tale in twee hooftakke verdeel, naamlik die Noord-Uto-Asteekse tale van die westelike Verenigde State en noordoostelike Meksiko asook die Suid-Uto-Asteekse tale van Meksiko en Sentraal-Amerika.
Die Uto-Asteekse tale is een van die grootste taalfamilie van die Amerikas volgens aantal sprekers, tale en geografiese verspreiding. Sommige van die Uto-Asteekse tale behoort tot die Meso-Amerikaanse taalgebied, saam met die Majatale, Totonaks-Tepehua, Otomangue, Mixe-Zoque asook geïsoleerde en ongeklassifiseerde tale.
Olimpiese Somerspele 1906
Die Olimpiese Somerspele 1906 (Grieks: Θερινοί Ολυμπιακοί Αγώνες 1906, Therinoí Olympiakoí Agó̱nes 1906), het vanaf 22 April tot en met 2 Mei 1906 in Athene, Griekeland, plaasgevind. Die spele staan ook bekend as die "tussenspele van 1906" aangesien hierdie spele plaasgevind het tussen die normale vierjarige periodes van die Olimpiade. Dit is destyds as die "Tweede Internasionale Olimpiese Spele in Athene" aangebied. Die Spele word tans nie deur die Internasionale Olimpiese Komitee (IOK) erken nie, selfs nie die medaljes en Olimpiese rekords wat behaal is nie.
Uto-Asteekse tale
Die grootste taal volgens moedertaalsprekers is Nahuatl (1,45 miljoen, sowat 78,9% van al die Uto-Asteekse tale). Nahuatl is veral bekend as taal van die Asteke, Tlaxcalteke en Tolteke in die huidige Meksiko, almal Nahua-volke. Tydens die Asteekse tydperk het Nahuatl as lingua franca in Sentraal-Amerika gedien.
Olimpiese Somerspele 1906
Sporte
13 Olimpiese sporte is tydens die Spele beoefen. • 2
Deelnemende nasies
[[Lêer:1906 Olympic games countries.PNG|duimnael|400px|Kaart van deelnemende nasies in 1906:
]] Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 3
Suid-Afrikaanse deelname
Suid-Afrika het nie aan hierdie Spele deelgeneem nie, hoewel hulle twee jaar vantevore aan die 1904-Spele deelgeneem het.
Getal medaljes
Hier is die top tien lande wat medaljes by die Spele verower het:
Mark Rutte
Mark Rutte (gebore 14 Februarie 1967 in Den Haag) is 'n Nederlandse politikus van die Volksparty vir Vryheid en Demokrasie (VVD), 'n liberale politieke party. Sedert 31 Mei 2006 is hy die partyleier en sedert 14 Oktober 2010 ook die Eerste Minister van Nederland.
Van 2002 tot 2004 was hy adjunk-minister van Sosiale Sake in die Balkenende I-kabinet en die Balkenende II-kabinet en van 2004 tot 2006 adjunk-minister van Onderwys in die Balkenende II-kabinet. In 2003 en van 2006 tot 2010 was hy 'n lid van die Tweede Kamer, van 2003 tot 2006 ook as parlementêre verteenwoordiger van die VVD-groep.
Rutte het geskiedenis aan die Universiteit Leiden gestudeer. Van 1988 tot 1991 was hy die voorsitter van die JOVD, die liberale jeugorganisasie. Van 1992 tot 2002 het hy as personeelsdirekteur by Unilever gewerk. Hy is nie getroud nie en 'n lid van die Protestantse Kerk in Nederland (PKN).
Rutte I
Rutte het van 2010 tot 2012 'n minderheidskabinet van sy party saam met die Christen-Demokratiese Appèl (CDA) gelei, wat deur die populistiese Party vir die Vryheid (PVV) van Geert Wilders gesteun is. Die Nederlandse ekonomie ly onder die gevolge van die Amerikaanse bankkrisis en krisis op die aandelebeurs van 2008. Die werklooksheid styg en die eurosone beland in 'n kredietkrisis. Die Rutte I-kabinet wil tot 2014 agtien miljard Euro bespaar op die begroting, immigrasie beperk en veiligheid verbeter.
Rutte II
Van 2012 tot 2017 het Rutte die Rutte II-kabinet van VVD en Party van die Arbeid (PvdA) met 'n klein meerderheid in die Tweede Kamer, gelei. Die ekonomie begin na baie besuinigings om weer te verbeter.
Rutte III
Van 26 Oktober 2017 tot 10 Januarie 2022 het Rutte die Rutte III-kabinet van VVD, CDA, D66 en CU gelei. Die Nederlandse ekonomie het baie verbeter. In 2017 het dit met 3,2% gegroei. Die aantal vakatures per werklose neem af tot minder as 2 en die werkloosheid raak deur spanning op die arbeidsmark vervang. Die staatskuld verminder met 18 miljard euro tot 56,7% van die BBP wat laer is as die 60%-norm wat die eurosone voorskryf.
Rutte IV
Sedert 10 Januarie 2022 lei Rutte die Rutte IV-kabinet van VVD, D66, CDA en CU.
Die verkiesings van die Provinsiale State van 15 Maart 2023 het 'n sterk opkoms van 'n taamlik nuwe opposisieparty die BBB opgelewer en in die opiniepeilings van Julie 2023 is hulle die grootste party. Die koalisie val terug op die helfte van wat hulle benodig vir 'n meerderheid. Op 7 Julie 2023 ontstaan 'n breuk in die koalisie oor die migrantebeleid en op 8 Julie dien Rutte sy ontslag aan by die koning.
W.A. Joubert
duimnael|regs|230px|Ds. W.A. Joubert.
Ds. Willem Adolph Joubert (plaas Bij den Weg, Stellenbosch, 30 Desember 1847 - Stellenbosch, 25 Januarie 1932) was 'n predikant in die Nederduitse Gereformeerde Kerk en 'n skrywer van Christelike kinderboeke.
Joubert het tot sy elfde jaar op die plaas onderwys ontvang by sy tante. Daarna het hy verskillende skole besoek totdat hy in 1865 na die Suid Afrikaanse Kollege in Kaapstad gegaan het. Die volgende jaar is hy na die Gimnasium op Stellenbosch wat toe opgerig is en waaruit ook die Victoria-kollege gespruit het. Nie lank daarna nie het hy sy admissie-eksamen vir die Kweekskool afgelê en op 9 November 1871 is hy gelegitimeer.
Noxolo Kiviet
Noxolo Kiviet (gebore 21 Julie 1963, Oos-Londen) is 'n Suid-Afrikaanse politikus. Sy was vanaf 2009 tot 2014 die premier van die Oos-Kaap, nadat sy sedert 2004 in die Oos-Kaapse Provinsiale Wetgewer gedien het.
Kiviet is 'n lid van die regerende African National Congress. Na die algemene verkiesing van Mei 2019 het Kiviet 'n lid van die Nasionale Vergadering van Suid-Afrika geword. Sy is deur president Cyril Ramaphosa as adjunkminister van openbare werke en infrastruktuur aangewys. Sy neem op 30 Mei 2019 die amp aan en dien saam met minister Patricia de Lille. In Maart 2023 is sy bevorder tot Minister van Staatsdiens en Administrasie.
Opleiding
Sy het 'n B.Admin asook 'n B.Admin (honneurs) aan die Universiteit van Fort Hare behaal. In 2010 was sy een van die belangrikste gegradueerdes aan Fort Hare, met die toekenning van die Meestersgraad in Publieke Administrasie. In 'n onthulling deur ondersoekende joernalistiek-organisasie is vrae geopper oor die geloofwaardigheid van haar beweerde opleiding.
W.A. Joubert
Ds. Joubert het die volgende gemeentes bedien: Victoria-en-Peddie (1872), Uniondale (1878), Riversdal (1892) en Noorder-Paarl. Op 70-jarige leeftyd het hy in 1917 sy emeritaat aanvaar en hom in Kaapstad gaan vestig waar hy die geestelike versorging van die bewoners van die Dorkas-huis en van die pasiënte van die Diakones-hospitaal op hom geneem het. In 1930 het hy na Stellenbosch verhuis, waar hy oorlede is.
In 1873 is ds. Joubert getroud met Rijkie Sophia Hofmeijr, die derde suster van Onze Jan Hofmeyr. Saam met sy swaer het hy in 1885 'n reis na Europa onderneem. Hy was 'n ywerige kollektant van fondse vir die Normaalskool en die Hugenote-Gedenkteken, en het gedurende sy hele ampsbediening baie geywer vir die opvoeding, waarvan die Hugenote-Seminarie in die Paarl 'n bewys is. Aan die Kerk het hy uitmuntende diens bewys en hy was lid van 'n groot aantal kommissies.
Doodkry is min
Doodkry is Min is 'n Afrikaanse rolprent wat op 22 Mei 1961 uitgereik is. Jamie Uys was die vervaardiger, regisseur en skrywer. Jan Bruyns, Douglas Fuchs en Sann de Lange het die hoofrolle vertolk.
Die rolprent se première was op 29 April 1961 in die amfiteater van die Voortrekkermonument in Pretoria voor 'n gehoor van 40 000 mense. Dit is as die grootste rolprent-gehoor nog in Suid-Afrika beskryf. Die destydse staatspresident C.R. Swart het die geleentheid bygewoon en die operasangeres Mimi Coertse het "O Boereplaas" gesing.
Multatuli
duimnael|Standbeeld in Amsterdam Eduard Douwes Dekker (2 Maart 1820 – 19 Februarie 1887), beter bekend onder sy pennaam Multatuli, was ’n Nederlandse skrywer veral beroemd vir sy satiriese roman, Max Havelaar (1860).
Doodkry is min
In die eerste jaar is die rolprent by inrybioskope oor die land vertoon en het 'n miljoen mense dit na beraming gesien. Daarna is dit nog ongeveer 600 keer vertoon, ook in ander lande in Afrika en Europa, wat die kykerstal tot in 1978 op minstens twee miljoen te staan gebring het.
Multatuli
Dekker was werksaam as ’n amptenaar in Nederlands-Indië (die teenwoordige Indonesië) waar, toe hy as negentienjarige daar aangekom het, volgens sy eie woorde sy ‘siel ontwaak het’, maar waar hy die ernstige lyding gesien het wat die gevolg van die Nederlandse bewind was. Sy bekendste werk, die satiriese roman Max Havelaar, waarin hy—na aanleiding van sy eie ervaringe—die behandeling van die plaaslike bevolking deur Nederlandse en Nederlands-Indiese bestuurders aan die kaak gestel het. Vir hierdie boek het Dekker die skuilnaam Multatuli (Latyn vir “Ek het veel gely”) gekies asook ’n verwysing na ’n beroemde passasie uit die Tristia van Ovidius.
Doodkry is min
Genre
Die rolprent is 'n politieke drama.
Storielyn
Die rolprent gee 'n historiese uitbeelding van die ontstaan, die ontwikkeling en stryd om voortbestaan van die Afrikaanse taal sedert die volksplanting in 1652.
Multatuli
Die Multatuli Genootskap stel hom ten doel om die kennis van Multatuli te bevorder en sy blywende belang te onderstreep. Dit bestuur ook die Multatuli Museum wat gevestig is in die geboortehuis van die outeur.
Sozopol
Sozopol [soˈzɔpoɫ] (Bulgaars: Созопол, Sozopol, Grieks: Σωσόπολις, Sosopolis, Oud-Grieks en Bisantyns: Ἀπολλωνία Ποντική, Latyns: Apollonia Pontica) is 'n klein stad aan die Bulgaarse Swartseekus.
Sozopol is die oudste nedersetting aan die Bulgaarse kus wat sowat 2 600 jaar gelede deur Griekse koloniste uit Milet as Apollonia Pontika gestig is. Die vroegste spore van menslike bewoners dateer selfs terug in die 4de millennium v.C.
Vandag is Sozopol 'n gewilde toeristetrekpleister waar tienduisende jongmense gedurende die somervakansie partytjies vier, terwyl die ouer generasies na die historiese ou stad stroom wat op 'n rotsige skiereiland geleë is. In die Sint Joris-die-Oorwinnaar-kerk word relieke van Johannes die Doper bewaar.
Maurice Pope
Maurice Wildon Montague Pope (gebore 17 Februarie 1926 in Londen - 2019) is 'n Suid-Afrikaanse en Britse taalkundige, spesialis in klassieke en antieke studies, en een van die voorste navorsers van die Kretensiese skryfstelsels.
Pope het aan die Universiteit van Cambridge gegradueer. Sedert 1949 het hy as assistent aan die Departement Klassieke Studies van die Universiteit Stellenbosch gewerk. In 1952 het hy 'n dosent geword. In 1957 het hy professor George P. Gould, wat ook aan die Universiteit van Cambridge gegradueer het, as professor in klassieke studies vervang. Saam met Gould het hy 'n aantal artikels oor Lineêr A gepubliseer.
Benewens taalkunde is Pope ook in argeologie geïnteresseerd. Hy het dikwels aan argeologiese ekspedisies deelgeneem, onder meer in 1954 aan 'n onderwaterekspedisie van die argeologiese skool van Athene naby Chios.
Van 1960 af was hy dekaan van die Fakulteit Geesteswetenskappe aan die Universiteit van Kaapstad.
In Augustus 1968 het hy uit sy pos bedank en die universiteit verlaat, aangesien hy sterk gekant was teen die inmenging van die rassistiese regering in die universiteit se beleid (die regering het die universiteitsowerhede verplig om hul aanstelling van 'n swart persoon as senior dosent te onttrek). Daarna is Pope na die Universiteit van Oxford.
In 1980 het hy in samewerking met J. Raison 'n korpus van inskripsies in Lineêr A voorberei en gepubliseer.
MiG-17
Die MiG-17 is 'n Russiese vegvliegtuig wat uit die MiG-15 ontwikkel is. Die ontwerp van die vliegtuig het reeds in 1949 begin as 'n verbeterde weergawe van die MiG-15. Die vliegtuig het reeds gevlieg lank voor die die Korea-oorlog uitgebreek het. Die ontwerp was veral gefokus op die swak punte van die MiG-15, veral sy swak hantering teen hoë snelhede. Die MiG-17 was 'n nuwe ontwerp met langer vlerke wat teen 'n groter hoek geswiep het. Die stertvin was ook groter.
Die prototipe het reeds in Januarie 1950 sy nooiensvlug voltooi en produksie het in Augustus 1951 begin. Navo se kodenaam vir die vliegtuig was Fresco-A. Aflewering het in 1952 begin, maar dit was te laat vir deelname aan die Korea-oorlog. Die eerste MiG-17's was egter nie veel beter as die MiG-15 nie.
Modelle
Die F-model (Fresco-C genoem deur NAVO) van die MiG-17 het oor 'n motor beskik met 'n nabrander; dit was 'n motor wat onwettig nagemaak is van 'n Rolls-Royce Nene-motor wat vir die MiG-15 gebruik is. Dit was die eerste wesenlike verbetering van die MiG-15. Toe die F-model begin uitrol het, is produksie van die MiG-15 gestaak. Die MiG-17 dra meer brandstof as die MiG-15, maar as gevolg van die nabrander se hoër brandstofverbruik was die MiG-17 weinig sonder eksterne 400 liter- weggooibare tenks gesien.
Die meeste van die MiG-17's wat gebou is, was die F-model. Die enigste ander variante is nag- en alleweerstoestandvegvliegtuie wat ontwikkel is van die onsuksesvolle MiG-17P. Die eerste was die MiG-17PF wat toegerus was met soek en afstandberekingsradar. Hulle NAVO-kodenaam was Fresco-D. Die MiG-17 PFU was die eerste Sowjet-vegvliegtuig wat met missiele toegerus is. Hulle was toegerus met vier ARS-22 (later AA-1)-Alkali-lug-tot-lugmissiele in stede van masjiengewere. Hierdie missiele het 'n straal gevolg vanaf die lanseerplatform wat op die teiken gerig is.
Gebruik in ander lande
Die MiG-17 is slegs vyf jaar lank in die Sowjetunie geproduseer, maar in dié tyd is meer as 6 000 eenhede gebou waarvan meer as 5 000 F-modelle was. Die MiG-17 het tot diep in die 1960's nog diens gedoen; sommige is nog in 2000 vir opleiding gebruik. Buite die Sowjetunie is ongeveer 3 000 eenhede gebou onder lisensie. In Pole, waar hulle as die LIM-5P bekend gestaan het, is ongeveer 1 000 gebou. Pole het ook 'n grondaanvalsweergawe ontwikkel bekend as die LIM-5M; dit kon bomme en missiele dra. China het ook die MiG-17 tot diep in die 1970's vervaardig; hier het dit bekend gestaan as die J-5. Hulle het ook 'n tweesitplekopleidingsvliegtuig gebou. Die tweesitplekvliegtuig is deur Chengu gebou; daar is tussen 1966 en 1986 altesaam 1 060 gebou. Dit is die JJ-5 genoem. China het ook die tweesitplekmodel uitgevoer; dit was bekend as die FT-5.
Mig-17 in aksie
Die MiG-17 was in die Kongo en die Nigeriese burgeroorlog aktief, terwyl Sirië dit ook gebruik het. Maar dit was in Viëtnam waar die MiG-17 sy ware vermoë gewys het. Dit was van 1965 tot 1973 in aksie. Die vliegtuig was 'n doring in die vlees van vlieëniers van die Amerikaanse Lugmag en vloot. Daar is verwag dat die Amerikaanse supersoniese vegvliegtuie die lugruim sou oorheers. Maar die MiG-17 het 'n kleiner draaisirkel as die Amerikaanse vliegtuie gehad, was meer beweeglik en sy masjiengewere was betroubaarder en effektiewer as die Amerikaanse missiele in nabye luggevegte. Die MiG-17 het 'n treffer-tot-verliesverhouding teenoor die Amerikaanse vlieëniers gehad wat vier keer erger was as dié in die Korea-oorlog.
Dit het die Amerikaanse opperbevel gedwing om hulle vegvliegtuigopleiding, -taktiek en -vliegtuie te herevalueer. Een van die gevolge was die ontwikkeling en vervaardiging van die General Dynamics F-16 Fighting Falcon.
GOOD
GOOD is 'n Suid-Afrikaanse politieke party. Die party is op 2 Desember 2018 deur die voormalige burgemeester van Kaapstad, Patricia de Lille, en ander ontevrede oud-Demokratiese Alliansie-lede geloods.
Stigting
Patricia de Lille is 'n Suid-Afrikaanse politikus. Sy is in 1994 as 'n Pan Africanist Congress (PAC)-lid tot die Nasionale Vergadering verkies. Sy het vele leierskapsposisies in die party gehad. Gedurende die vloerkruistydperk van 2003 het sy van die PAC weggebreek en die Onafhanklike Demokrate (OD) gevorm. Die party was die eerste politieke party in Suid-Afrika wat gelei word deur 'n vrou wat verkiesings betwis en setels gewen het. In 2010, na vergaderings tussen die Demokratiese Alliansie Federale Uitvoerende Komitee en die Onafhanklike Demokrate Uitvoerende Beampte, is aangekondig dat die OD en die DA sal saamsmelt. Lede van die Onafhanklike Demokrate het aanvanklik dubbele partylidmaatskap gehou. Die OD is amptelik ontbind ná die algemene verkiesing in 2014.
Lyfstraf in skole
Lyfstraf in skole verwys na doelbewuste pyn of ongemak wat veroorsaak word in reaksie op ongewenste gedrag van studente in skole. Dit behels dat die student óf oor die boude of op die hande, met 'n voorwerp geslaan word -  soos 'n rottang, houtplank, pantoffel, leerband of hout maatstok. Dis minder algemeen, maar sluit ook pakslae met die plathand in; veral op laerskool vlak.
GOOD
Stigting
In 2011 is De Lille deur die Demokratiese Alliansie gekies om die party se burgemeesterskandidaat in Kaapstad te wees. Sy is in Mei 2011 as burgemeester van Kaapstad verkies. Sy het tot Oktober 2018 gedien. Gedurende die laaste maande van haar burgemeesterskaploopbaan het die Demokratiese Alliansie De Lille daarvan beskuldig dat sy korrupsie in die munisipaliteit se sake weggesteek het. Sy het hierdie bewerings ten sterkste ontken. Toe De Lille as burgemeester bedank het, het sy ook bedank as 'n lid van die Demokratiese Alliansie, met die bewering dat die party mishandelend teenoor haar was. Shaun August en baie ander raadslede, insluitende die burgemeesterskomiteelid vir vervoer Brett Herron, het hul posisies bedank in protes teen die verwydering van De Lille. Hulle was almal lede van die vorige Onafhanklike Demokrate.
Lyfstraf in skole
In die Engelssprekende wêreld is die gebruik van lyfstraf deur skole histories geregverdig deur die gemene reg teorie in loco parentis, waardeur onderwysers beskou word as gesagsfigure met dieselfde regte as ouers om kinders in hul sorg te straf.
GOOD
Stigting
Op 18 November 2018 het Patricia de Lille die "For Good" politieke beweging en webwerf bekendgestel.
Lyfstraf in skole
Voorstanders van skool lyfstraf argumenteer dat dit 'n onmiddellike reaksie op die gebrek aan dissipline is en dat die student vinnig terugkeer na die klaskamer, eerder as om skorsing uit die skool toe te pas. Teenstanders, insluitend 'n aantal mediese- en sielkundige verenigings, saam met menseregtegroepe, argumenteer dat fisiese straf oneffektief is oor die langtermyn, inmeng met leer, lei tot anti-sosiale gedrag sowel as verskeie vorms van geestesspanning, en 'n vorm van geweld is wat die regte van kinders skend.
GOOD
Stigting
Op 2 Desember 2018 het De Lille die vorming van die "GOOD" politieke party in Houghton Estate, 'n voorstad van Johannesburg, aangekondig. By die bekendstelling van die politieke party was Shaun August en Brett Herron teenwoordig. .
Studievaardighede
Studievaardighede of studiestrategieë is die benaderings wat toegepas word om te leer. Hulle is oor die algemeen van kritieke belang om sukses te behaal in die skool,  word as noodsaaklik beskou vir die verkryging van goeie punte, en nuttig vir die res van 'n mens se lewe. Respicius Rwehumbiza beklemtoon in sy boek Understanding Examination Techniques and Effective study Strategies  in 2013  dat die meeste studente eksamens bloot druip weens hulle gebrekkige studievaardighede en/of eksamenskryf-vaardighede.
Olimpiade
'n Olimpiade is 'n periode in die Griekse geskiedenis van 4 jaar waartydens daar vir die Olimpiese Spele voorberei is.
Die ou Olimpiese Spele begin in 776 voor Christus en word elke 4 jaar gehou, waar 'n olimpiade die periode tussen die spele aangedui. Ou skrywers het onder andere gebeurtenisse aan die hand hiervan gedateer.
Tans begin 'n olimpiade op 1 Januarie van die jaar waarop die Olimpiese Somerspele gehou word. Die eerste moderne Olimpiade begin in 1896, die tweede in 1900, ens. Die nege-en-twintigste olimpiade begin in 2008.
GOOD
Verkiesingsveldtogte
By die bekendstelling van die politieke party het De Lille gesê dat die manifes van die party en premierkandidate vroeg in 2019 aangekondig sal word. Die party is geregistreer by die Onafhanklike Verkiesingskommissie (OVK) en het ook aan die nasionale en provinsiale verkiesings in al die Suid-Afrikaanse provinsies in 2019 deelneem.
Op 5 Februarie 2019 het die party sy manifes geloods. Die party se manifes fokus op sleutelkwessies, soos die vermindering van die grootte van die nasionale kabinet, die vervolging van korrupte individue en die skrapping van die omstrede e-tolstelsel in Gauteng.
Studievaardighede
Studievaardighede sluit 'n verskeidenheid vaardighede in wat die organisering van nuwe inligting, die vaslegging van inligting, of die hantering van evaluasie omvat. Dit sluit mnemotegnieke in wat help met die retensie van lyste van inligting; doeltreffende lees; konsentrasie tegnieke; en doeltreffende afneem van notas.
Enige vaardigheid wat bydra tot n persoon se vermoë om te studeer, inligting te behou en wat help om eksamens te slaag kan as 'n studievaardigheid beskou word, en dit sluit in tydsbestuur en motiverings tegnieke.
Studievaardighede is afsonderlike tegnieke wat aangeleer kan word, gewoonlik in 'n kort tyd, en van toepassing is  op alle of die meeste velde van studie. Hulle moet dus onderskei word van strategieë wat verband hou met 'n spesifieke veld van studie, bv. musiek of tegnologie, en van vermoëns wat inherent is aan  die student – soos die aspekte van intelligensie of leerstyle.
Buzan Breinkaarte
Breinkaarte is ontwikkel deur Tony Buzan. Breinkaarte help mense om belangrike feite te onthou. Vir die ontwikkeling van 'n breinkaart benodig jy 'n vel papier waarop die tema/onderwerp in die middel van die bladsy geskryf word. Vanaf hierdie onderwerp word lyne of takke getrek waarop sleutel woorde geskryf word. By elke sleutelwoord word ondersteunende gedagtes geskryf byvoorbeeld: Suurstof – boom, Sterrekunde – die sterre, die Sterre – teleskoop, ens.
Lees en luister
Die nadeel van papegaaiwerk is dat dit 'n passiewe lees of luister styl behels. Opvoeders soos John Dewey het aangevoer dat studente nodig het om te leer om krities te dink – ondersoekend te wees en bewyse te toets. Dit kan gedoen word tydens lesings of die lees van boeke. Een van die metodes wat gebruik word om te fokus op belangrike inligting wanneer daar uit boeke studeer word is die O-VLOK-H metode (PQRST). Hierdie metode prioritiseer die inligting op 'n manier wat direk verband hou met die manier waarop dit in 'n eksamen gebruik kan word. O-VLOK-H is 'n akroniem vir Oorsig, Vrae, Lees, Opsom en Herhaal.
Flitskaart-opleiding
Flitskaarte is 'n visuele leidrade wat op die kaarte aangebring word. Daar is talle gebruike in onderrig en die leerproses, maar dit kan gebruik word vir hersiening. Studente maak hulle eie flitskaarte, of meer gedetailleerde indekskaarte – dikwels A5 grootte, waarop  kort opsommings geskryf word en dan geliasseer word. Omdat die kaarte apart is, hulle het die voordeel dat studente dit kan herorganiseer  en 'n sekere seleksie maak om te hersien – of 'n lukrake keuse kan maak vir self-toetsing.
Sleutelwoorde
Opsommingsmetodes varieer afhangende van die onderwerp, maar die meeste behels 'n samevatting van 'n groot hoeveelheid inligting vanuit 'n kursus of boek na korter notas. Dikwels word hierdie notas verder verkort in sleutel feite.
Georganiseerde opsommings: Hooftrekke wat sleutelwoorde, definisies en verwantskappe aandui, gewoonlik in 'n boomstruktuur.
Lyfstraf in skole
Pole het in 1783 die eerste nasie geword om lyfstraf te verbied in skole. Van 2015 het die meeste ontwikkelde lande die praktyk afgeskaf, met die uitsondering van sommige dele van die VSA, sommige Australiese state en Singapoer. Dit is nog in algemene gebruik in 'n aantal lande in Afrika en Asië. Sedert 1986 is dit verbied in Britse openbare skole.
Norman Mailer
Norman Mailer (31 Januarie 1923 – 10 November 2007) was een van die veelsydigste en mees ekstroverte naoorlogse Amerikaanse skrywers. In sy romans, verhale, essays, artikels en films gee hy in 'n groot verskeidenheid van style 'n indringende beeld van sy oorwegend negatiewe siening van die VSA.
Norman Mailer is op 31 Januarie 1923 in Long Branch, New Jersey, gebore. Hy het in Brooklyn grootgeword, in die vliegtuigboukunde aan die Universiteit van Harvard gestudeer en het tydens die Tweede Wêreldoorlog aan die Japanse front diens gedoen. Ná die sukses van sy roman The Naked and the Dead, het hy hom heeltyds op skryfwerk toegelê. Hy was 'n stigterslid van die New Yorkse ondergrondse weekblad The Village Voice en het in New York 'n stormagtige, boheemse lewe gelei. Hy het met die Amerikaanse verkiesingspolitiek gespot deur hom as kandidaat te stel vir die burgemeesterskap van New York (hy het verloor) en kritiese artikels geskryf oor omstrede gebeurtenisse tydens die presidentskap van John F. Kennedy en Lyndon B. Johnson. In 1968 het hy sy eerste films, Wild 90 en Beyond the Law, gemaak, gevolg deur Maidstone in 1970.
The Naked and the Dead (1948), die oorlogsroman waarmee Mailer sy reputasie gevestig het, word beskou as een van die beste romans oor die Tweede Wêreldoorlog. Die boek speel af op 'n Amerikaanse basis in die Stille Oseaan en analiseer ook die Amerikaanse samelewing krities. Soos Barbary Shore (1951), is The Deer Park (1955), 'n sensasionele roman oor Hollywood met boeiende portrette van die filmregisseur Eitel en die koppelaar Marion Faye, taamlik sleg deur die kritici ontvang. In 1959 het Advertisements For Myself verskyn, 'n bundel van vroeëre werke, kortverhale, fragmente van moontlike romans en enkele belangrike essays, veral "The white negro". Hierin word Mailer se opvattinge oor die skrywer as buitestaander geformuleer. An American Dream (1965) is sy swakste roman. ''Why are we in Vietnam? (1967)'' beskryf 'n berejag in Alaska: met jag en moord word 'n platevoorspeler uit Texas deur 'n siek samelewing voorberei op sy diensplig in Viëtnam.
Mailer het hom in hierdie tyd steeds meer daarop toegelê om sterk betrokke, persoonlike artikels te skryf, afgewissel met essays. Sy belangrikste essays is gebundel in The Presidential Papers (1963) en in Cannibals and Christians (1966), wat ook wetenskapfiksie bevat. Verder is dit 'n felle aanval op Women's Lib, die beweging vir die emansipasie van die vrou in die VSA. Politieke beskouinge is veral teenwoordig in The Idol and the Octopus (1968), wat die Kennedy-Johnson-periode dek. Sy beste werk op die terrein van die dokumentêre literatuur is, naas Miami and the Siege of Chicago (1968), die briljante, humoristiese en ontroerende The Armies of the Night (1968). Hierin beskryf Mailer sy ervaringe tydens die protesmars na die Pentagon teen die Amerikaanse betrokkenheid by die oorlog in Viëtnam.
Op 'n laer peil is sy digwerk wat versamel is in Deaths for the Ladies and Other Disasters (1962). Die biografiese Marilyn, wat in 1973 verskyn het, handel oor die lewe van die Amerikaanse filmaktrise Marilyn Monroe.
In Mailer se werk word die polities-betrokke intellektueel en die "hipster" wat deur die Beat Generation geïnspireer is, op 'n boeiende wyse verenig.
Mailer is op 10 November, 2007, aan akute nierversaking oorlede nadat hy ’n longoperasie by die Mount Sinai Hospital in Manhattan, New York, ondergaan het. Hy is in Provincetown begrawe.
Lyfstraf in skole
Definisies
Lyfstraf in skole binne die konteks van die laat 20ste en vroeë 21ste eeu is onder andere gedefinieer as:  doelbewuste pyn wat aan 'n kind toegedien word in reaksie op die kind se ongewenste gedrag en/of taal, "doelbewuste toediening van liggaamlike pyn of ongemak deur 'n amptenaar in die opvoedkundige stelsel op 'n student as 'n straf vir onaanvaarbare gedrag", en "opsetlike toediening van fisiese pyn as 'n middel om gedrag te verander" (nie die gebruik van fisiese beperking wat partykeer toegepas word om studente of ander mense te beskerm teen onmiddelike gevaar nie).
Voorkoms
Lyfstraf was algemeen in skole in baie dele van die wêreld, maar in die afgelope dekades het dit is onwettig verklaar in die meeste van Europa, die meeste van Suid-Amerika, sowel as in Kanada, Korea, Suid-Afrika, Nieu-Seeland en verskeie ander lande. Dit bly alledaags in 'n aantal lande in Afrika, Suidoos-Asië en die Midde-Ooste.
Terwyl die meeste state van die VSA lyfstraf verbied in staatskole, word dit  hoofsaaklik steeds toegelaat in die Suidelike en Westelike Verenigde State van Amerika. Volgens die Verenigde State se Departement van Onderwys, was meer as 216,000 studente onderworpe aan lyfstraf tydens die 2008–09 skooljaar.
Baie van die tradisionele kultuur rondom lyfstraf in skole, veral in die Engelssprekende wêreld, spruit grootliks uit die Britse gebruik van die 19de en 20ste eeue, veral met betrekking tot die slae van tienerseuns. Daar bestaan 'n groot hoeveelheid literatuur hieroor. Brittanje verbied die praktyk in 1987 vir staatskole  en meer onlangs vir alle skole. Talle skole in Singapoer, Maleisië en sommige Afrika lande gebruik rottangs as roetine straf vir seuns se wangedrag. In sommige Midde-oosterse  lande word 'n sweep gebruik.
In die meeste kontinentaal-Europese lande is lyfstraf verban vir baie dekades reeds.
Sedert die 1917 Russiese Rewolusie is lyfstraf verban in die Sowjetunie, omdat dit as teenstrydig beskou is met Sowjetisme. Kommuniste in ander lande soos Brittanje het die leiding geneem om te velde te trek teen lyfstraf – wat hul beskou het as simptomaties van die agteruitgang van kapitalisitiese onderwys stelsels. Gedurende die 1960's het Sowjet besoekers aan westerse skole hul skok uitgespreek  oor die lyfstraf van seuns. Ander kommunistiese regerings het gevolg en in Noord Korea  was lyfstraf "onbekend" aan studente in 2007. Lyfstraf is afgeskaf op die Sjinese vasteland in,  alhowel dit steeds voorkom – veral in landelike areas.
Volgens die American Academy of Pediatrics bestaan daar drie basiese beweegredes vir lyfstraf in skole: oortuigings, gebaseer in tradisionele godsdienstighed dat ouers die reg het – indien nie 'n plig nie – om kinders fisies te straf wanneer hul wangedrag vertoon; 'n dissiplinêre filosofie dat lyfstraf help om karakter te bou en nodig is vir die ontwikkeling van 'n kind se gewete en respek vir gesagsfigure; en oortuigings rakende die behoeftes en regte van onderwysers – veral dat lyfstraf belangrik is om orde en beheer te handhaaf in die klaskamer.
Invloed op studente
Skoolbeamptes en beleidsmakers gebruik dikwels persoonlike staaltjies as redenasie waarom lyfstraf bydra tot leerders se gedrag en prestasie. Daar is egter nie empiriese bewyse dat lyfstraf bydra tot beter beheer in die klaskamer nie. Bewyse dui nie daarop dat lyfstraf moraliteit ontwikkel nie; of leerders se respek vir gesagsfigure verhoog nie ; of dat dit groter sekuriteit aan onderwysers bied nie.
'n Aantal  mediese, pediatriese en sielkundige verenigings het verklarings uitgereik  wat alle vorme van lyfstraf in skole teenstaan. Die gevolge word gelys as swakker akademiese prestasie; verhoogde anti-sosiale gedrag; beserings van studente en 'n onvriendelike onderrigomgewing. Dit sluit onder meer in die American Medical Association,  die American Academy of Child and Adolescent Psychiatry,  die American Academy of Pediatrics,  die Society for Adolescent Medicine,   die American Psychological Association,  die Royal College of Paediatrics and Child Health,  die Royal College of Psychiatrists,  die Canadian Paediatric Society  en die Australian Psychological Society, asook die Verenigde State se National Association of Secondary School Principals.
Volgens die Amerikaanse Akademie vir Pediaters (AAP) dui navorsing daarop dat lyfstraf minder effektief is as ander metodes om gedrag te bestuur, en dat gesprekke oor waardes, positiewe rolmodelle en die uitdeel van lof baie meer vermag om karakter, respek en waardes te ontwikkel. Volgens hulle is daar bewyse dat lyfstraf aanleiding gee tot negatiewe gevolge soos byvoorbeeld aggressiewe en vernietigende gedrag, ontwrigtende gedrag in die klaskamer, vandalisme, swak akademiese prestasie, swak konsentrasie, skool fobie, meer leerders wat skool vroeg verlaat, lae selfbeeld, angstigheid, somatiese klagtes, depressie, selfmoord en vergelding teenoor onderwysers. Die  AAP beveel 'n aantal alternatiewe aan vir lyfstraf wat insluit nie-geweldadige gedragsbestuur strategieë, wysigings aan die skool omgewing en groter ondersteuning aan onderwysers.
Besering van studente
'n Beraamde  1 tot 2 persent van die studente wat fisiese straf ontvang, word ernstig beseer – tot so 'n mate dat hul mediese aandag moet ontvang. Volgens die AAP en die Society for Adolescent Medicine sluit hierdie beserings kneusplekke, skrape, gebreekte bene, sweepslagbeserings, spierbeserings, breinbeserings en selfs sterftes in. Ander beserings wat aangemeld is sluit in heupsenuwee beserings"  aansienlike hematome en lewensbedreigende bloeding.
Bevordering van geweld
Die AAP waarsku dat daar 'n risiko bestaan dat lyfstraf in skole die indruk onder studente bevorder dat geweld 'n gepaste wyse is vir die bestuur van ander se gedrag. Volgens die American Academy of Child and Adolescent Psychiatry dra lyfstraf die boodskap aan 'n kind oor dat die fisiese geweld en die toedien van pyn 'n geskikte manier is om interpersoonlike konflik te hanteer. En volgens die Society for Adolescent Medicine bevorder die gebruik van lyfstraf 'n gevaarlike boodskap dat geweld 'n aanvaarbare verskynsel is in ons samelewing. Dit bevestig die idee dat dit verdienstelik is om gewelddadig te wees teenoor ons kinders, en daardeur verminder hulle waarde in die gemeenskap se oë. Dit moedig kinders aan om hul te wend tot geweld, omdat hulle sien dat hul gesagsfigure of plaasvervangende ouers dit  doen. Geweld is nie aanvaarbaar nie en ons moet dit nie ondersteun deur die gebruik daarvan te bekragtiging  deur sodanige gesagsfigure soos skool amptenare nie.
Alternatiewe
The Society for Adolescent Medicine  beveel aan dat 'n milieu van effektiewe kommunikasie ontwikkel word waarin die onderwyser 'n houding van respek teenoor die studente openbaar,  en dat hul  instruksies gee wat stimulerend  en van toepassing is op studente se vermoëns. Hierdie kommunikasie behels verskeie nie- geweldadige gedragsveranderingstegnieke en betrek ouers en studente  by besluite oor skoolsake soos die reëls en opvoedkundige doelwitte. Hulle stel voor dat die studente deur middel van self-bestuur 'n doeltreffende alternatief vir die bestuur van ontwrigtende klaskamer gedrag kan bied, terwyl daar klem geplaas word op die belangrikheid van voldoende opleiding en ondersteuning vir onderwysers.
Die AAP maak die opmerking dat daar "geen toename in die dissiplinêre probleme in skole aangemeld is sedert die afskaffing  van lyfstraf nie", aldus die getuienis.
Studente regte
'n Aantal  internasionale menseregte-organisasies, insluitend die UN Committee on the Rights of the Child, die Parliamentary Assembly of the Council of Europe en die Inter-American Commission on Human Rights het bepaal dat fisiese straf van enige aard 'n skending is van die kinders se menseregte.
Volgens die Committee on the Rights of the Child verloor kinders nie hulle menseregte bloot omdat hulle by die skoolhekke instap nie; en die toepassing van lyfstraf respekteer nie die inherente waardigheid van die kind of die streng beperkings op skool dissipline nie. Die Komitee interpreteer Artikel 19 van die Konvensie oor die regte van die kind wat "lidlande verplig om alle gepaste wetgewende, administratiewe, sosiale en opvoedkundige maatreëls toe te pas om die kind te beskerm teen alle vorme van fisiese of geestelike geweld, beserings of misbruik  terwyl hy in die sorg van die ouer(s), wettige voog(de) of enige ander persoon is wat die versorging van die kind behartig", om 'n verbod op alle vorme van lyfstraf te impliseer.
Ander internasionale menseregteliggame wat die verbod op lyfstraf van kinders in al die instellings ondersteun, insluitend skole, sluit in die European Committee of Social Rights en die African Committee of Experts on the rights and Welfare of the Child. Daarbenewens is die verpligting van die lidstate om lyfstraf in skole en elders te verbied, bevestig in die 2009 Kaïro Verklaring op die Konvensie oor die Regte van die Kind en die Islamitiese Regswetenskap.
Toepassing in verskillende lande
Volgens die Global Initiative to End All Corporal Punishment of Children  is alle vorme van lyfstraf in skole verbied in 125 lande vanaf Mei 2015 (46 van hierdie lande verbied ook lyfstraf van kinders in die huis).
Frankryk
Die sistematiese gebruik van lyfstraf is afwesig in Franse skole sedert die 19de eeu. Daar is geen uitdruklike wetlike verbod daarop nie, maar in 2008 is 'n onderwyser 'n boete van €500 opgelê vir, wat sommige mense beskryf as, die  klap van 'n student.
Ierland
By skole in Ierland is lyfstraf verban deur regulasie in 1982 en die gebruik daarvan het 'n kriminele oortreding geword in 1996.
Suid-Afrika
Die gebruik van lyfstraf in skole is verbied deur die Suid-Afrikaanse Skolewet, 1996. Volgens artikel 10 van die wet:
In die geval van Christian Education South Africa v Minister van Onderwys het die Konstitusionele Hof 'n eis verwerp dat die grondwetlike reg tot vryheid van godsdiens aan  privaat Christelike skole die reg verleen om lyfstraf toe te pas.
Verenigde Arabiese Emirate
'n Federale wet is  in 1998 geïmplementeer wat lyfstraf in skole verban. Die wet is van toepassing op alle skole, beide openbare en privaatskole. Enige onderwyser wat betrokke is by die praktyk sou nie net hul werk en onderriglisensie verloor nie, maar sal ook kriminele vervolging in die gesig staar vir die beoefening van geweld teen minderjariges en sal ook klagtes van kindermishandeling moet trotseer.
Studievaardighede
Sleutelwoorde
Spinnekopdiagramme: Spinnekopdiagramme of breinkaarte kan effektief gebruik word om  konsepte te verbind. Hulle kan nuttig wees vir die beplanning van essays en opsteltipe antwoorde in eksamens. Hierdie hulpmiddels  gee 'n visuele opsomming van 'n onderwerp terwyl die logiese struktuur behou word met lyne wat wys hoe die verskillende dele met mekaar skakel.
Visuele beelde
Sommige leerders beskik oor 'n visuele leerstyl, en omdat die inhoud van die studies dikwels baie verbaal is, vind hierdie leerders baat by die gebruik van visuele tegnieke om inligting te enkodeer en in die geheue vas te lê.
Sommige geheue tegnieke maak gebruik van visuele geheue, byvoorbeeld die metode van LOCI, 'n stelsel waar belangrike inligting gevisualiseer word op regte fisieke plekke, bv. binne 'n kamer.
Diagramme is dikwels onderskatte hulpmiddels. Hulle kan gebruik word om al die inligting byeen te bring.Dit help ook om inligting wat geleer is baie vinnig te herroep, veral wanneer die student die diagram gemaak het terwyl hy die onderwerp bestudeer het.
Akronieme en mnemonieke
'n Mnemoniek (geheuehulp) is 'n metode om inligting te  organiseer en memoriseer. Sommige studente gebruik 'n eenvoudige frase of feit as 'n sneller vir 'n langer lys van die inligting. Byvoorbeeld, die belangrikste punte van die kompas kan onthou word in die korrekte volgorde met die frase "Never Eat Shredded Wheat". Die eerste letter van elke woord hou verband met 'n kompaspunt in kloksgewyse volgorde.
Tydsbestuur, organisasie en lewenstyl verandering
Die doeltreffendheid van studie kan verbeter word deurdat sekere dinge verander word wat nie direk met die studiemateriaal self verband hou nie, soos bv. tydsbestuur, sterker motivering en die vermyding van uitstel, asook verbeterings aan die slaappatrone en dieet.
Tydsbestuur in studie sessies het ten doel om te verseker dat aktiwiteite wat die grootste voordeel inhou die grootste fokus geniet. 'n Verkeerslig stelsel is 'n eenvoudige manier om belangrikheid van  inligting aan te dui, deur inligting te onderstreep of uit te lig met kleure: Studente word sodoende herinner om te begin met die dinge wat die vinnigste voordeel sal meebring, terwyl  'rooi' onderwerpe slegs hanteer word as die tyd dit toelaat. Die konsep is soortgelyk aan die ABC-analise, wat algemeen gebruik word om werkers te help prioritiseer. 'n Paar webwerwe (soos FlashNotes) kan gebruik word vir addisionele studiemateriaal en kan help om tydsbestuur en motivering te verhoog.
Bykomend tot die bestuur van tyd, is slaap 'n belangrike lewenstyl verandering wat studie kan affekteer. Minder slaap beteken meer tyd om te studeer. Die feit bly staan dat net omdat jy besig is om te "studeer," dit nie noodwendig beteken dat jou verstand alles verwerk wat jy probeer leer of memoriseer nie. Dit is 'n bewese feit dat meer slaap kan help om beter te studeer, want jou verstand kan meer feite verwerk wanneer dit genoeg rus gehad het.
Bykomend tot tydsbestuur en slaap, speel die gemoedstoestand en emosies 'n groot rol wanneer 'n student studeer. Volgens Benedictus Carey in sy boek "The Surprising Thruth About How We Learn and Why It Happens" presteer studente beter in toetse wanneer hulle dieselfde gemoedstoestand beleef terwyl hul skryf as terwyl hulle studeer het.
Studie-omgewing
Studie kan ook meer effektief wees wanneer die omgewing gereeld afgewissel word tydens studie. Die redenasie agter dit is dat wanneer 'n individu veranderinge aan sy omgewing toepas, assosieer die brein verskillende aspekte van die studie en verkry 'n sterker houvas en bykomende breinpaaie om toegang te verkry tot die inligting. In hierdie konteks kan omgewing baie dinge beteken: van die plek; die klanke,die reuke, en ander stimuli insluitende kos. Wanneer die omgewing bespreek word met betrekking tot sy invloed op studie en vaslegging sê Carey: "'n eenvoudige verandering aan die plek verbeter geheue met 40 persent." Nog 'n verandering in die omgewing kan agtergrond musiek wees; as mense studeer met musiek en hul kan  na dieselfde musiek tydens die toets luister, sal hul meer onthou van wat hul studeer het. Volgens Carey "verweef agtergrondmusiek onbewustelik met die gestoorde geheue." Hierdie "afleiding" in die agtergrond help om helderder herinneringe met die bestudeerde materiaal te skep.
Wit vrou van die Brandberg
Die Wit vrou van die Brandberg in Namibië is die bekendste enkele rotstekening in Afrika. Dit is 'n interessante leidraad uit die verlede van 'n verdwene volk met reeds lank vergete tradisies. Die moontlike betekenis en oorsprong daarvan het tot groot omstredenheid aanleiding gegee. Omdat groot getalle bewonderaars hierdie stuk kultuurerfenis besoek, het dit skade gely.
Ligging
Hierdie rotstekening is in die Maack-grot in die Tsisabkloof in die Brandberg. Dit is noordwes van Uis en tussen Khorixas en Hentiesbaai.
Ontdekking
Tydens die era van die Duitse besetting van die huidige Namibië het die soldaat H. Jochmann verslag gelewer oor die aantal rotstekeninge in die Brandberg. Twee soldate is opgedra om 'n opname daarvan te maak. Hierdie opname is in 1918 deur Reinhard Maack, G. Schulze en prof. A. Gries voltooi. Veral die groot sentrale figuur het die geoloog, prospekteeerder en ontdekkingsreisiger Maack se aandag getrek. Hy het dit op 4 Januarie 1918 oorgeteken en daardie datum word as die ontdekkingsdatum daarvan beskou. In 1947 besoek die Franse historikus Henri Breuil die grot nadat hy Maack se skets daarvan gesien het en noem die figuur terstond Weiße Dame (die Wit vrou).
Omstredenheid
Hierdie rotstekening verskil baie van ander rotstekeninge en die oorsprong daarvan is lank in onsekerheid gehul. Breuil het die figuur as 'n wit vrou beskou wat sterk ooreenkomste getoon het met figure uit die Griekse oudheid en veral met die Minoiese Kreta. Sy sou volgens hom tot 'n groep blankes behoort het wat dalk 'n 5000 tot 6000 jaar gelede Afrika binnegeval het.
Wetenskaplikes het sedertdien vasgestel dat die figuur geen vrou is nie, maar 'n jong man wat met wit klei ingesmeer is. Moontlik was dit 'n priester of towernaar of 'n jong seun. Die Khoikhoi en die San het graag hul liggame vir spesiale geleenthede met kraletjies vervaardig uit  volstruiseierdoppe versier en hul hare verleng. Ook die uitgebeelde pyle kom met dié van die San ooreen. Daar is geen bewyse dat die tekeninge uit die antieke geskiedenis dateer nie. Dit is egter haas onmoontlik om vaste datums aan sulke tekeninge te koppel.
Aston Martin
Aston Martin is die handelsnaam vir vinnige, duur sportmotors wat deur die gelyknamige Britse motormaatskappy vervaardig word. Die motors is onder andere bekend vir die gebruik daarvan in die vroeë James Bond-flieks. Aston Martins is bekend as klassieke statusmotors wat met die hand aanmekaar gesit word en van uiters hoë kwaliteit materiale gebou word.
Brown verkoop die maatskappy later en in die 1970's sukkel hulle om in bedryf te bly. Victor Gauntlett koop 'n deel van die maatskappy en hou dit met die verkoop van onderdele aan die gang. In 1991 het die Ford Motormaatskappy Aston Martin gekoop en begin hulle weer om "DB"-motors te vervaardig. Ford besit Aston Martin tot 2007, waarna dit aan Investment Dar en Adeem Investments verkoop is.